	Dan u tjednu

(datum)
	Misna nakana
	Vrijeme

Mjesto

	Nedjelja

(16. 8. 2026.)

Iz 56,  16-7

Rim 11, 13-15. 29-32

Mt 15, 21-28
	Za župljane
	8,00

Petrijanec

	
	+ Božena Košić i roditelji; ob. Ivek
	9,30

Nova Ves

	
	+ Marija i Pavao Pongračić; Mara i Franjo Pongračić; Stanko i Marija Mikac; Štefanija i Vinko Mikac; Ivan Mikac, Ana i Ivan Kereži
	11,00

Petrijanec

	Ponedjeljak

Miron

Mt 19, 16-22
	+ Stjepan i Terezija Klaneček i roditelji; Mirko, Ivan i Kata Požgajec; Ivan i Ana Dombaj
	7,30

Petrijanec 



	Utorak

Jelena Križarica

Mt 19, 23-30
	+ Štefanija i Pavao Telebar, roditelji i braća
	7,30

Petrijanec 



	Srijeda

Ivan Eudes

Mt 20, 1-16a
	+ Ivan i Ana Šincek; Franjo i Marija Pahić; sveć. Mato Repić i č. s. Budislava Repić 
	7,30

Petrijanec



	Četvrtak 

Bernard iz Clairvauxa

Iv 17, 20-26
	+ Stanko i Marija Till; ob. Till
	7,30

Petrijanec

	Petak

Pio X, papa

Iv 21, 15-17
	+ Agata i Stjepan Bedenik; Nenad Liber
	7,30

Petrijanec 



	Subota

Blažena Djevica Marija Kraljica

Lk 1, 26-38

DAN KLANJANJA U NAŠOJ ŽUPI
	+ Marija i Stanislav Mikac; Josipa i Franjo Pintarić

~ izlaganje Presvetog Oltarskog Sakramenta ~
	8,00

Petrijanec

	
	1. + Mara i Ivan Levanić i roditelji; Mara Kišić; Marta i Pavao Telebar

2. + Terezija Vukojević; Franjo Herceg i roditelji; Dragutin Mihalić i roditelji; Ivan Rukljić i  roditelji

3. +  Ivan Bednjanić

4. + Franjo i roditelji Humek; Terezija i Josip Pintarić; Marijan Gregurek; Josip i Mario Bakša; Ivanka Jambriško

5. + Nikola i ob. Dombaj
	11,00

Petrijanec

	
	+ Ivan, Mara i Stjepan Telebar; ob. Telebar, Mikac, Fratrić, Kovačić, Rožđak, Premužaj i Vlado Buć  

~ završetak klanjanja ~
	17,00

Petrijanec

	Nedjelja

(23. 8. 2026.)

Iz 22, 19-23

Rim 11, 33-36

Mt 16, 13-20


	Za župljane
	8,00

Petrijanec

	
	+ Kata Štehec; Tomislav Kos i roditelji; Ivan i Slava Kolarić
	9,30

Nova Ves

	
	+ Ivica Čokor

Za sve obitelji naše župe

- misa će biti kod kapele Svete Obitelji = („Čokorova kapela“)
	18,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

16. 8. 2026. 
DVADESETA   NEDJELJA  KROZ GODINU
Knjiga proroka Izaije  56, 1. 6-7
(Sinove tuđinske  dovest ću na svoju svetu goru!)
Poslanica svetoga Pavla  apostola Rimljanima   11, 13-15. 29-32
(Neopozivi su dari i poziv Božji u Izraelu.)
Evanđelje po Mateju    15, 21-28
(O ženo, velika je tvoja vjera!)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„O ženo, velika je vjera tvoja!“
Evanđelje sutrašnje liturgije prikazuje nam prekrasnu pouku o ustrajnoj molitvi, punoj vjere. Središnja osoba tog događaja ne pripada izabranom narodu, nego poganskom. Na to nas evanđelje priprema odlomak iz Knjige proroka Izaije koji propovijeda da će Gospodin biti pun dobrote prema strancima koji su prionuli uz njegovu riječ kako bi mu služili. Drugo je čitanje zaključak iz Poslanice Rimljanima i govori nam o obraćenju Židova.

Promotrimo evanđeoski događaj pun života i spontanosti. Evanđelist Matej taj događaj opisuje očitujući dojmljiv napredak. Isus je ponekad odlazio izvan Palestine, u poganske krajeve. Taj se put uputio prema gradovima Tiru i Sidonu, na sjeveru Svete zemlje. Jedna žena, Kanaanka iz tih krajeva, počela je vikati: „Smiluj mi se, Gospodine, Sine Davidov! Kći mi je teško opsjednuta!“ To je krik koji je vodila hitna potreba i izazvala majčinska ljubav. Kćerka te žene okrutno je mučena. Zato se majka obraća Isusu. Čula je što su govorili o njemu, o njegovoj dobroti prema bolesnima i o čudima koje je učinio. Obratila mu se s molbom i snažnom vjerom.

No taj put Isus je sve iznenadio svojim ponašanjem. Zanemario je njezinu snažnu molitvu i nije joj uputio ni jednu jedinu riječ. Pokazao je da ne želi djelovati, da svoje čudotvorne moći ne želi staviti na raspolaganje majci koja je u tako velikoj nevolji. Učenici su mu se približili i zamolili ga da učini nešto za tu
ženu, te mu kazali: „Udovolji joj jer viče za nama“. Ono što je učenike potaknulo da su se zauzeli za tu ženu, nije bilo toliko suosjećanje prema njoj kao majci, koliko njezin vapaj koji im je smetao i koji su sigurno čuli mnogi ljudi, te je privlačio pažnju na malu skupinu Židova koji su bili tamo. Isus je tada protumačio zašto ne želi intervenirati, govoreći da to nije dio njegovog poslanja. Rekao je: „Poslan sam samo k izgubljenim ovcama doma Izraelova“. Isus, Sin Božji, bio je svjestan da je njegovo poslanje tijekom njegovog zemaljskog života ograničeno na židovski narod. Ponizan i blag, nije htio ići dalje od tih granica, nije želio imati inicijativu koju nije predviđalo njegovo poslanje. To je bilo očitovanje njegove velike poniznosti i poslušnosti prema Bogu. Unatoč samilosti koju je osjećao, nije želio intervenirati na čudesan način. No ta se žena nije obeshrabrila, dapače, približila mu se, prostrla se pred njim i kazala: „Gospodine, pomozi mi!“ Isus joj je dao odgovor sličan prethodnom: „Ne priliči uzeti kruh djeci i baciti ga psićima“. To su bile grube Isusove riječi. Kanaanka je bila uspoređena sa psom. Žena se zbog tog Isusova izraza mogla uvrijediti i otići od njega, izbjegavajući, nakon njegovog odbacivanja, razgovarati s njim. No, umjesto da se osjećala uvrijeđena, ustrajala je i našla pravi način na koji je Isusu odgovorila. Dakle, rekla mu je: „Da, Gospodine! Ali psići jedu od mrvica što padaju sa stola njihovih gospodara!“

Tako je i ona pokazala veliku poniznost; prihvatila je da je se uspoređuje sa psićem. No uspjela je iskoristiti to uspoređivanje kako bi ustrajala u molitvi. Ako psići ne mogu očekivati da će dobiti kruh od djece, ipak se mogu nahraniti od njihovih mrvica koje padaju na zemlju. Zaista je lijep sav taj napor koji je žena učinila kako bi spasila svoju kćer! Stoga je Isus kazao: „O ženo! Velika je vjera tvoja! Neka ti bude kako želiš“. Isus se divio vjeri te žene, divio se njezinoj upornosti u ustrajnoj molitvi. Stoga je pristao na prekoračenje granica svojega poslanja. Ženi je kazao: „Neka ti bude kako želiš“. I tog je trenutka njezina kćer ozdravila. Iako je njegovo poslanje bilo ograničeno, Isus je smatrao da može ići dalje od njega, jer je vjeru te žene vidljivo nadahnuo Otac nebeski. Zato je osjetio Očev poticaj da potpuno suosjeća s njom. Tako taj evanđeoski odlomak pokazuje Isusovo univerzalno otvaranje.  

Moramo stoga svoje srce otvoriti univerzalnoj ljubavi koju Bog želi uliti u njega. Ne smijemo ostati u uskim vidicima, nego moramo uvijek imati velikodušno srce, kako bismo mogli primiti sve ljude koje Gospodin stavlja na naš put.                          

                                                                                                                      (Ivica Hadaš)

	Godišnje klanjanje u našoj župi

Subota 22. kolovoza 2026.

Počinje svetom misom u 8,00 sati

Središnje misno slavlje u 11,00 sati
Završava svetom misom u 17,00 sati
„Gospodine, kome da idemo?

                                  Ti imaš riječi života vječnoga!“  (Iv 6, 68)


Upoznajmo svete

Sveti Ivan Rilski – spomendan 17. kolovoza

Sveti Ivan Rilski, bugarski monah i pustinjak, zaštitnik Bugarske i bugarskog naroda, rođen je 876. u selu Skrinu. Pastir, s 25 godina je stupio kao monah u manastir svetog Dimitrija podno najvišeg osogovskog vrha Ruena. Napustio je samostan kako bi živio u osami i molitvi. Boravio je na različitim mjestima, a onda se otputio na najvišu bugarsku planinu, Rilu. Na Rili je proveo ostatak života i utemeljio glasoviti manastir. Čudotvorac, već je za života smatran svetim. Prema legendama, oko njega su se okupljale divlje životinje, a ptice su slijetale na njegova ramena. Postao je slavan po svojim čudima i to je ometalo njegov pustinjački život. Oko njega su se okupljali mnogi sljedbenici i ljudi željni njegovog blagoslova. Ivanova slava i vijesti o njegovom čudesima doprla su i do Preslava, tadašnje bugarske prijestolnice. Na put do Rile, 450 kilometara dug, uputio se i bugarski car Petar I, kako bi upoznao Ivana i primio od njega blagoslov i savjete.

Ivan nije želio primiti cara kako ne bi podlegao iskušenju taštine nego se s njim pozdravio s udaljenosti. Primio je od cara samo malu količinu hrane, a vratio mu zlato i skupocjene darove uz savjet da car zlato mora koristiti za zaštitu zemlje i pomoć siromasima. Ivan Rilski preminuo je u svojem manastiru 18. kolovoza 946. Krajem desetog stoljeća njegove su relikvije prenesene u Sofiju, 1194. u Veliko Tarnovo, a 1469. vraćene su u manastir Rila. Taj je manastir, smješten 117 kilometara južno od Sofije, u dolini Rilske reke, bio istaknuto žarište bugarske pismenosti i kulturnog života. U njegovom se muzeju čuvaju mnogobrojni rukopisi i vrijedni umjetnički spomenici, osobito ikone. Manastir je od 1983. na UNESCO-ovu popisu svjetske kulturne baštine. Svetog Ivana Rilskog štuju istočne i zapadne Crkve, pravoslavci i katolici. Zaštitnik je Bugarske i bugarskog naroda.
                                                                                                                 (Župa Jastrebarsko)
~ ~ ~
Kršteni:
Ivan Prepelić, sin Petra i Mateje r. Gašparić, iz Majerja

Čestitamo!

	Živimo u svijetu gdje je veći problem prazna baterija od mobitela, nego prazna glava.
*

Trenutno sam na vjerskoj dijeti. Redovito jedem i molim Boga da smršavim!?!
	– Da sam otvarao knjigu, koliko frižider, dosad bih bio doktor znanosti.
*

- Dala sam oglas u novine. Tražila sam muškarca, koji će upaliti svjetlo u mom životu!

– I?
– Javio se električar!?!

